钦定古今图书集成/明伦汇编/氏族典/第297卷 > 《廖用贤尚友录》 > 羊曼
## 钦定古今图书集成/明伦汇编/氏族典/第297卷 > 《廖用贤尚友录》 > 羊曼

按《晋书羊曼传》：“曼字祖延，太傅祜兄孙也。少知名，本
州礼命，太傅辟，皆不就。避难渡江，元帝以为镇东参
军，转丞相主簿，委以机密。历黄门侍郎、尚书吏部郎、
晋陵太守，以公事免。曼任达颓纵，好饮酒。温峤、庾亮、
阮放、桓彝同志友善，并为中兴名士。时州里称陈留

高平刘绥为委伯，而曼为䵬伯，凡八人，号“兖州八伯”，
盖拟古之“八隽”也。王敦既与朝廷乖贰，羁录朝士，曼
为右长史。曼知敦不臣，终日酣醉，讽议而已。敦败，代
阮孚为丹阳尹。苏峻作乱，加前将军，率文武守云龙
门。王师不振，为峻所害。